SPRÁVA O ÚČASTI VEREJNOSTI NA TVORBE PRÁVNYCH PREDPISOV 




[bookmark: _Hlk136970676]Verejnosť bola o príprave návrhu vyhlášky Úradu pre reguláciu sieťových odvetví, ktorou sa mení a dopĺňa vyhláška Úradu pre reguláciu sieťových odvetví č. 328/2005 Z. z., ktorou sa určuje spôsob overovania hospodárnosti prevádzky sústavy tepelných zariadení, ukazovatele energetickej účinnosti zariadení na výrobu tepla a distribúciu tepla, normatívne ukazovatele spotreby tepla, rozsah ekonomicky oprávnených nákladov na overenie hospodárnosti prevádzky sústavy tepelných zariadení a spôsob úhrady týchto nákladov v znení vyhlášky č. 59/2008 Z. z., informovaná prostredníctvom predbežnej informácie č. PI/2026/12 zverejnenej v informačnom systéme verejnej správy Slov-Lex a mohla sa k nej vyjadriť v období od 20.01.2026 do 02.02.2026. 

[bookmark: _GoBack]Zo strany verejnosti boli k predbežnej informácii uplatnené pripomienky od subjektov: Slovenský zväz výrobcov tepla, Slovenská inovačná  a energetická  agentúra a Národná energetická spoločnosť, a.s.  Pripomienky sa týkali požiadavky na objektivizáciu ukazovateľov energetickej účinnosti určených pre overovanie hospodárnosti prevádzky sústav tepelných zariadení 
a normatívnych ukazovateľov spotreby tepla na prípravu teplej vody a vykurovanie z dôvodu zmien v správaní sa koncových odberateľov tepla a konečných spotrebiteľov, v nadväznosti na vývoj a zvyšovania priemernej teploty na Slovensku, charakter odberu tepla, zohľadnenia požiadavky zákona č. 355/2007 Z. z. o ochrane, podpore a rozvoji verejného zdravia v znení neskorších predpisov na teplotu teplej vody na výtoku u konečného spotrebiteľa, doplnenie ukazovateľov energetickej účinnosti pre tepelné čerpadlá a elektrokotly, diferencovanie ukazovateľov energetickej účinnosti zariadení na výrobu tepla podľa druhu spaľovaného paliva, aktualizáciu výšky ekonomicky oprávnených nákladov na overenie hospodárnosti na aktuálny rok 2026 v mene EUR pri zohľadnení miery inflácie za jednotlivé roky, zosúladenie názvoslovia vo vyhláške s názvoslovím v zákone č. 657/2004 Z.z. o tepelnej energetike v znení neskorších predpisov a vypustenie povinnosti merania kotlov na zistenie prevádzkovej účinnosti.

Úrad predložené pripomienky primerane zohľadnil pri vypracovaní návrhu vyhlášky.

